Quins són els teus drets quan parlem de contractar assegurances?\nAvui en dia hi ha dos plans superposats el de ciudadà i el de consumidor. Clar i català: som objecte de la protecció de l'Estat de Dret perquè ostentem la ciutadanía.\nIntroducció: Un blog d'empresa mai ha de ser un monòleg\nUn blog d'empresa mai ha de ser un monòleg perquè la seva essència és servir al client, proveïdor o col·lega.\n"Finques Feliu a favor teu" és un dels nostres eslògans. Per fer-lo realitat cedim encantats un espai al nostre blog a Brokalia, que és una corredoria d'assegurances. Gràcies a la seva activitat respondrà amb molt de coneixement de causa a preguntes que, segur, la nostra comunitat de lectors s'haurà fet alguna vegada.\nQuè és una assegurança? Quin marc legal t'empara en el sector de les assegurances?\nLes assegurances són contractes en els quals una companyia asseguradora ofereix al client protegir alguna cosa perquè, en cas que li succeeixi un sinistre, l'asseguradora l'hagi d'indemnitzar el valor de l'assegurat.\nQuan donem d'alta una assegurança, sempre ens queda la sensació de no comprendre en profunditat el servei contractat. I és que les assegurances són bastant complexes, tenen moltes condicions i conceptes difícils d'entendre per a les persones alienes al sector.\nA Espanya existeix una Llei que regula el sector de les assegurances, la Llei 50/1980, de 8 d'octubre, de Contracte d'assegurança, i aquest marc legal estableix les regles tant per a les asseguradores com per als assegurats. Dins de la legislació trobem els drets dels assegurats.\nEls teus drets més importants com a assegurat són:\nDret a rebre tota la informació per escrit. Les condicions generals, particulars (i especials, si n'hi hagués) han d'estar redactades de manera clara, i a més ha de lliurar-se una còpia a l'assegurat perquè pugui llegir-les tranquil·lament. A més, l'assegurat té un mes per a modificar el contracte si no s'ajusta al que s'havia pactat.\nDret de desistiment. És a dir, dret a donar de baixa l'assegurança sense haver de donar cap motiu després de contractar-lo. En les assegurances, generalment, el termini per a desistir és de catorze (14) dies (tret que s'indiqui una altra cosa en les condicions). Això garanteix que puguis llegir-te bé totes les condicions en aquest termini, cosa que et recomanem per a assegurar-te que has contractat exactament el que volies.\nDret a ser informat de la renovació del contracte. Hi ha pòlisses d'assegurances que es contracten de manera anual, i això ha de ser comunicat abans de la signatura, però també abans de cada renovació perquè es pugui finalitzar la pòlissa si així ho desitja el ciutadà. Generalment es pot rebutjar la pròrroga fent una notificació per escrit almenys un mes abans del termini de renovació.\nDret a rebre la indemnització en menys de quaranta dies. Una vegada succeeix el sinistre, tenim set (7) dies per a comunicar-li-ho a la companyia. Des de llavors, la companyia té com a molt quaranta (40) dies per a pagar-nos la indemnització (sempre que el sinistre efectivament estigués cobert per la pòlissa i es realitzi el peritatge favorable).\nDret a reclamar. Dins de les condicions ha d'indicar-se la via per a reclamar.\nConèixer els teus drets com a assegurat et donarà eines per a estar protegit.\nDept. de Comunicació i Màrqueting


Els Bombers treballen en un incendi forestal a Tivissa, a la Ribera d'Ebre La República\nACN Tivissa.-Els Bombers de la Generalitat treballen aquest dissabte a la tarda en un incendi de vegetació forestal a Tivissa (Ribera d’Ebre). L’avís del foc s’ha rebut a les 14.39 […]\nACN Tivissa.-Els Bombers de la Generalitat treballen aquest dissabte a la tarda en un incendi de vegetació forestal a Tivissa (Ribera d’Ebre). L’avís del foc s’ha rebut a les 14.39 hores a la zona coneguda com les muntanyes dels Burgans, al sud del terme municipal. Fins a 16 dotacions terrestres i 5 mitjans aeris s’han desplaçat al lloc, en un incendi amb diversos focus secundaris i empès per la marinada que bufa a la zona. El flanc esquerra és el més actiu, però avança cap a una zona de conreus, mentre que el flanc dret ja està estabilitzat i el cap va en direcció a una zona d’oliveres. En paral·lel, aquest dissabte també s’han declarat dos focs més, ja estabilitzats, al Soleràs (Garrigues) i a Navàs (Bages).\nL’incendi del Soleràs ha afectat vegetació agrícola i l’avís s’ha rebut a les 11.45 hores. Ha cremat 1,93 hectàrees i els Bombers hi han treballat amb sis dotacions terrestres i tres mitjans aeris, que ja s’han retirat. I a Navàs, l’avís del foc s’ha rebut a les 13.28 hores a la zona el Mujal. Ha cremat vegetació forestal i 10 dotacions terrestres i un mitjà aeri s’han encarregat de la seva extinció. Ha afectat un perímetre d’aproximadament 1,5 hectàrees de terreny.


Consultoria en innovació a l’empresa Traffic Now – Barnamarketing Integral\nConsultoria en innovació a l’empresa Traffic Now\n01/02/2011 02/11/2016 admin consultoria\n01/02/2011 – Barnamarketing ha desenvolupat un pla de consultoria amb l’objectiu del desenvolupament de noves estratègies en l’àmbit de la innovació i la internacionalització per a la divisió espanyola de l’empresa Traffic Now, especialista en la creació d’aparells per a la gestió del trànsit i la conducció.\nL’empresa Traffic Now proveeix els conductors un sistema amb informació precisa sobre l’estat del trànsit, que ajuda en la en la presa de decisions i gestió del trànsit.\nTraffic Now és proveïdor de solucions en temps real per al mercat ITS (Sistemes Intel·ligents de Transport). El servei online permet fins i tot a les comunitats més petites, amb pressupostos limitats, crear un centre virtual de control de trànsit.\nÉs que aquest àmbit que Barnamarketing ha ofert un servei de consultoria per a la innovació i internacionalització en la comercialització dels seveis i productes que l’empresa ofereix.\n← Anterior La Cámara organiza una jornada sobre Incoterms\nDistribució internacional i estratègies de penetració a mercats exteriors Següent →


Un FMI amb boira, per Joan Tapia\nEl 2021 Espanya va créixer per sota del previst pel Govern i de la mitjana de la zona euro, però pot rebotar l’any en curs\n25 de de gener del 2022. 22:18\nMenys entusiasme, optimisme a la baixa sobre el creixement i bastant voluntarisme respecte a la inflació. Això és el que extrec de les últimes previsions econòmiques mundials de l’FMI Ja es va dir que l’economista és qui sap preveure millor el futur, però quan ja ha passat. Ara, després dels sismes submarins de la crisi del 2008 i la pandèmia de ciència-ficció del 2020, és lògic que l’FMI –espècie de summe sacerdot col·lectiu dels macroeconomistes– vagi amb peus de plom. Però als economistes –no als gurus que es forren predicant catàstrofes– no els paguen per ser malastrucs, sinó analistes responsables.\nL’FMI compleix. Com ja va dir divendres la seva directora gerent, Kristalina Georgieva,l’economia mundial continua creixent el 2022 però ha de salvar una contínua cursa d’obstacles: òmicron, dificultat de subministraments, inflació alta i més persistent del previst, tensions geopolítiques que poden sacsejar-ho tot... Conseqüència: l’economia mundial continuarà creixent, però menys que en el 2021 (4,4% davant el 5,9%) i menys del previst pel mateix FMI fa poc (4,9%).\nCalviño, presidenta del comitè monetari de l’FMI\nEn el món passen tantes coses que més val confiar en l’FMI que en els profetes, però el dubte és també part del coneixement. ¿Pot l’economia mundial créixer només mig punt menys, quan a part dels obstacles assenyalats per Georgieva, el creixement de la Xina, motor de l’economia mundial, es redueix del 8,1% al 4,8%? És estrany, però també pot ser que la Xina –transparència mínima– creixi més. O fins i tot menys.\nPer als Estats Units es preveu un creixement bastant menor (4% davant el 5,6% del 2021) a causa que la política monetària passarà d’estimular l’economia a frenar-la (pujada de tipus d’interès i recompra de bons) per evitar que l’alta inflació descarrili i trenqui l’equilibri social. D’acord, però ¿què passa si la FED s’equivoca en les dosis de reductors?\nEn la zona euro el creixement també baixarà (3,9% davant el 5,2%). ¿I Espanya? Bé, allò d’Espanya és el món al revés. L’FMI rebaixa molt les perspectives rosades del Govern. L’economia no haurà crescut l’any passat un 6,5% com deia Calviño sinó només un 4,9% (que no estaria malament si el 2020 no ens haguéssim desplomat un 10%). I aquest any no creixerem l’oficial 7% sinó un 5,8%. Tràngol amarg: el 2021 hem crescut menys que la mitjana de la UE (5,2%), Itàlia (6,2%) i França (6,5%). I fins al 2023 no recuperarem el PIB anterior a la crisi (el del 2019).\nPerò Déu colla, però no ofega. L’FMI creu que el 5,8% d’aquest any serà superior a la mitjana de l’euro (3,9%) i al de França, Itàlia i Alemanya. Serem –potser pels fons europeus– l’economia avançada que més creixi i fins i tot estarem un punt per sobre de la Xina. Tant de bo l’FMI l’encerti perquè l’ocupació, l’equilibri social i el no-descarrilament polític estan en joc.\nPerò l’escepticisme, no només sobre la previsió d’Espanya, és saludable. L’FMI preveu que el preu del gas natural pugi un 48% (menys que el 2021), però tot depèn del que faci Putin els pròxims dies. ¿Qui ho endevina? I l’FMI aposta –no vol ser alarmista– que la inflació dels països avançats es vagi moderant, acabi l’any en el 3,9% (amb el BCE dels nervis) i baixi el 2023. Ho firmo.\nS’ha de treballar amb les previsions raonables de l’FMI, però sabent que no és infal·lible i que, com adverteix la mateixa Georgieva, hi ha molta boira a l’autopista.


NIENKE I LISA: d’agost 2011\nCom que ella és d'aquest color i jo d'aquest altre, hi ha qui em pregunta si li tenyeixo els cabells o si li poso aigua oxigenada. Doncs no, ni xampú de camamilla. Aquest estiu s'ha banyat tant a la piscina que al clatell li han quedat una mica verds i tot; però abans d'anar a l'escola de grans ja els tallarem, i després només faltarà que em deixi pentinar-la (el pànic al raspall dels cabells sí que és herència meva) i tornaran a ser tan bonics com sempre.\nPublicat per Maria a 7:19 4 comentaris:\nPassen tantes coses\nHan passat tantes coses i no he trobat el moment d'anar-les explicant! Avui és l'aniversari de la Nienke, que ha fet tres anys. Feia tot l'estiu que esperàvem el dia de l'aniversari, i ha estat un dia molt bonic i emocionant, però com que la festa en si no la farem fins demà, encara no en parlaré. Sí que cal introduir d'una vegada a aquest blog a qui en serà la segona protagonista, la Lisa, que va néixer fantàstica i ràpida i molt bona nena ara fa tres setmanes i mitja, el dia 20 de juliol.\nA la Nienke li toca ara fer-li lloc a la seva vida. Primer serà compartir el temps dels pares, una mica més endavant, l'habitació, després les joguines, la banyera i el seient de darrere del cotxe, i finalment espero que els jocs i les bones estones. Vist així, fer-li lloc al blog és el de menys. I espero que a banda de compartir per necessitat, vingui el dia que comparteixin perquè elles volen, que s'estimin i que quan siguin grans puguin comptar l'una amb l'altra. I és que la Nienke no ho sap, però si hem fet la Lisa ha estat, en un 50%, per egoisme patern, perquè els bebès són tan monos i els nens fan tanta gràcia, però en l'altre 50%, per altruisme patern, per a ella.\nPublicat per Maria a 16:10 3 comentaris:\nEtiquetes de comentaris: Família, Història d'una nena, Melosa, Novetats


Jaume Fàbrega, nou president del Consell de Cambres en substitució de Canadell\nBarcelona. Dimecres, 13 de Gener 2021. 15:59\nActualitzat: Dimecres, 13 de Gener 2021. 17:07\nEl president de la Cambra de Girona, Jaume Fàbrega, ha estat elegit per unanimitat nou president del Consell General de Cambres de Catalunya en substitució de Joan Canadell. El ple també ha avalat com a vicepresidenta la vicepresidenta primera de la Cambra de Barcelona, Mònica Roca i Aparici. Canadell va abandonar la presidència quan va anunciar el salt a la política com a candidat de JxCat.\nFàbrega ha agraït la confiança rebuda pel conjunt de les cambres i ha defensat, en el primer discurs com a president, la necessitat de seguir el full de ruta fixat en l'estratègia 2030/40 adoptada pel Consell a principi del mandat: "És el que ha d'orientar les estratègies i plans d'actuació de les Cambres, per constituir-se en una eina per ajudar el país a avançar i afrontar els reptes del post-Covid".\nRelleu a la presidència del Consell de Cambres / ACN\nEl nou president s'ha compromès a treballar "sense descans" per donar suport a les empreses, sobretot les petites i mitjanes, i als autònoms afectats pels efectes econòmics de la pandèmia de la Covid-19, i ha posat com a exemple de la feina feta fins ara la iniciativa www.aixecaelteunegoci.cat. Jaume Fàbrega ha aprofitat la intervenció per reclamar al govern espanyol ajuts directes a les empreses i la implementació de plans de xoc per als sectors més afectats i, si és necessari, via l'augment del seu endeutament.\nEl nou president ha insistit en la necessitat de reforçar les cambres i la interrelació amb l'entorn teixint noves aliances i complicitats, i l'aprovació de la nova llei de cambres que asseguri la capacitat operativa per fer front a les funcions públiques de les cambres i la representació, promoció i defensa del teixit econòmic de Catalunya. "Aconseguir una nova llei de cambres que potenciï la capacitat operativa d’aquestes i la seva representativitat és el principal objectiu a curt termini”, ha assegurat.\nPer la seva banda, la vicepresidenta Mònica Roca i Aparici ha destacat que "la riquesa que genera Catalunya s'ha de distribuir per tot el territori de Catalunya i les cambres aquí hi juguen un paper clau per poder-ho fer". En el discurs de comiat, Joan Canadell, fins ara president del Consell de Cambres ha destacat el paper de les cambres: "La societat civil ha de poder actuar molt més i ho ha de poder fer a través de les cambres".\nImatge principal: Jaume Fàbrega, nou president del Consell de Cambres de Catalunya / ACN\neleccions 14-f Foment i Pimec demanen al Govern que no ajorni les eleccions del 14-F Marc González\nCoronavirus Cecot reclama que les empreses formin part del pla de vacunació\nCoronavirus Comerciants i restauradors reclamen un "pla econòmic de xoc urgent" Cristina Alonso


Educació ambiental l'H\nNova web Servei Educatiu\nApadrinament del riu a L'Hospitalet Data: 12/02/2014APADRINAMENT DEL RIU LLOBREGAT. (Llegir més de APADRINAMENT DEL RIU LLOBREGAT)Acte de signatura de compromisos. Arrel de l’arranjament del camí d’accés al riu ...\nPublicat a les 6 de febr. 2014, 6:52 per MARIA PILAR DOMINGUEZ MERINO\nNou projecte: Apadrinament del riu Des del projecte Agenda 21 i en el marc del seminari de mediambient del dia 22 de novembre, en Jaume Agustí (de l'institut Torras i Bages) ens va ...\nPublicat a les 26 de nov. 2012, 0:31 per MARIA PILAR DOMINGUEZ MERINO\n17-25 de novembre: Setmana Europea de la Prevenció de Residus La Setmana Europea de la Prevenció de Residus és un projecte de 3 anys que té el suport del programa LIFE+ de la Comissió Europea fins al 2011. L'objectiu ...\nPublicat a les 15 de nov. 2012, 6:40 per SE CRP Ciutat de l'Hospitalet de Llobregat\nVI seminari "Les ciències i els infants" InscripcióEnguany torna el Seminari "Les ciències i els infants" en la seva VIa edició que tindrà lloc el dia 10 de novembre de 2012 en el Museu de la ...\nPublicat a les 29 d’oct. 2012, 1:34 per SE CRP Ciutat de l'Hospitalet de Llobregat\nExposició a l'Hospitalet "Actuem amb energia" El dimarts 5 de juny, Dia Mundial de Medi Ambient, a les 19 h. al Centre Cultural Metropolità Tecla Sala (av. Josep Tarradellas, 44, metro La Torrassa). S'inaugurarà l ...\nPublicat a les 4 de juny 2012, 6:50 per MARIA PILAR DOMINGUEZ MERINO\n5 de juny- Dia Mundial del Mediambient El proper dimarts dia 5 de juny es celebra el Dia Mundial del Mediambient.La finalitat és fomentar la sensibilització mundial sobre el medi ambient.En aquest enllaç del ministeri ...\nPublicat a les 3 de juny 2012, 0:07 per SE CRP Ciutat de l'Hospitalet de Llobregat\nS''estan mostrant les entrades 1 - 6 de 10. Mostra'n més »\nEls Energènids Vídeos descarregables i activitats per estalviar l'energia disponibles per a escoles i entitats sobre la família dels Energèdits.\nPublicat a les 3 de gen. 2016, 22:38 per SE CRP Ciutat de l'Hospitalet de Llobregat\nAula de reciclaje. Ecoembes Material pedagògic sobre reciclatge.Unitats didàctiques per descarregar i treballar amb alumnat de totes les etapes.\nPublicat a les 10 de nov. 2015, 22:25 per SE CRP Ciutat de l'Hospitalet de Llobregat\nGuia interactiva. La llar eficient Guia interactiva d'estalvi energètic de l'habitatge de l'Àrea Metropolitana de Barcelona. Accedeix a l'eina per conèixer consells útils i fàcils per millorar l'eficiència energètica de ...\nPublicat a les 19 de març 2015, 3:52 per SE CRP Ciutat de l'Hospitalet de Llobregat\nEcovidrio Interactiu i divertit joc on hem de veure què pot i no menjar el monstre "Mr. Iglú"\nPublicat a les 29 de set. 2014, 22:34 per SE CRP Ciutat de l'Hospitalet de Llobregat\nVideo clip. Els escombriarires al món del reciclatge Aquest clip educatiu va adreçat a nens/es d’infantil i cicle inicial. Al vídeo es pot observar una simulació d’un dia sencer de treball dels escombriaires, en el ...\nPublicat a les 15 de juny 2014, 0:48 per SE CRP Ciutat de l'Hospitalet de Llobregat\nRecursos educatius sobre contaminació acústica Aprofitant que el proper 30 d'abril es celebra el Dia internacional de Sensibilització sobre el Soroll, el Departament de Mediambient i sostenibilitat ha actualitzat l’apartat de recursos educatius ...\nPublicat a les 23 d’abr. 2014, 7:50 per MARIA PILAR DOMINGUEZ MERINO\nFisLab... el bloc Recursos senzills i experiments, curiositats, descobriments científics… complement de la web\nPublicat a les 13 de març 2014, 23:44 per SE CRP Ciutat de l'Hospitalet de Llobregat\nS''estan mostrant les entrades 1 - 7 de 26. Mostra'n més »\nMaterials i enllaços de les sessions


Associació de veïns del centre de Badalona – Pàgina 2 – AV Centre Badalona\nAutor: Associació de veïns del centre de Badalona\nPer si t’ho vas perdre…\nLa xerrada de Som Mobilitat va ser molt interessant. Si no vas poder ser-hi, et recomanem veure el resum. Continua llegint…\nAssociació de veïns del centre de Badalona 30 de novembre de 2018 30 de novembre de 2018 Inici Seguir llegint\nExposició de fanalets gegants\nEl passat dilluns es va inaugurar l’exposició de fanalets gegants a la Biblioteca de Can Casacuberta, un esdeveniment que durarà fins el dia 11 de desembre. A partir d’aquesta data, els fanalets es distribuiran per cada una de les sis\nAssociació de veïns del centre de Badalona 28 de novembre de 2018 Inici Seguir llegint\nXerrada Som Mobilitat\nEl dimecres 7 de novembre tindrà lloc la xerrada de Som Mobilitat, on parlarem d’una alternativa al transport privat: la mobilitat elèctrica compartida. Us esperem a les 19:30 al local de l’associació!\nAssociació de veïns del centre de Badalona 30 d'octubre de 2018 30 de novembre de 2018 Inici Seguir llegint\nXVII PREMIS NACIONALS JOAN COROMINES 2018\nUs convidem a la dissetena edició de l’entrega dels Premis Nacionals Joan Coromines! L’acte serà el 6 d’octubre a les 18:30 al Teatre Principal, amb posterior refrigeri a l’AAVV del Centre. Els guardonats són: Carme Sansa i Albert, Escola d’Escriptura\nAssociació de veïns del centre de Badalona 5 d'octubre de 2018 Inici Seguir llegint\nTornem a començar! ∣ Curs 2018-2019\nJa ha començat el curs 2018-2019, i per tant reprenem les activitats de l’associació! El Badiu dels Nadons, les classes d’anglès i els escacs començaran a l’octubre. – Dilluns: El Badiu dels Nadons de 10:30-13:00. Classes d’anglès per a gent gran, de 16:30\nAssociació de veïns del centre de Badalona 20 de setembre de 2018 20 de setembre de 2018 Inici Seguir llegint\nCopyright © 2019 AV Centre Badalona. Powered by WordPress. Theme: Spacious by ThemeGrill.


CatalunyaDiari.cat | Els veïns del Raval de Barcelona estan farts del tràfic de drogues al seu barri\nEls veïns del Raval de Barcelona estan farts del tràfic de drogues al seu barri\nFins i tot han rebut amenaçes dels camells i viuen atemorits\nRaval de Barcelona | Cedida\nEls veïns del Raval de Barcelona estan farts: al barri hi ha com a mínim una dotzena de locals on es venen drogues. El seu dia a dia es complica cada cop més; es troben xeringues a terra, baralles, vòmits, excrements i amenaces a qui protesta. Fins i tot alguns veïns van junts a la feina per no caminar sols a primera hora del matí pel barri. Els Mossos i l'Ajuntament coneixen el problema però, tot i que fa un any que dura, encara no l'han solucionat. Divendres passat alguns veïns, tot i que van ser pocs, van fer la seva segona manifestació a sota la casa d'un dels camells i van treure una pancarta amb l'escrit: «Traficants, foteu el camp».\nEls veïns han decidit fer públic el tema després d'un any de silenci. El diari 'Ara' ha parlat amb una vintena de veïns per denunciar aquesta situació. Segons els testimonis recollits ara és un moment àlgid de la venda de droga. La zona amb més comercialització és entre els carrerons que hi ha baixant la rambla del Raval a mà dreta. Però el tràfic s'estén per tot el barri i arriba fins al carrer de l'Om, a uns 80 metres de la comissaria dels Mossos d'Esquadra del carrer Nou de la Rambla. Els carrers afectats pel tràfic de drogues són el de Vistalegre, l'Aurora, la Riereta (almenys tres locals), la Cera, Sant Climent, la Botella, l'Arc del Teatre, les Carretes, l'Om, Sant Vicenç i el carrer d'en Roig, entre d'altres.\nEls veïns han fet un mapa a Google on van afegint els nous locals que s'incorporen a la venda o que van detectant. Els veïns també han gravat vídeos, amb proves d'aquests fets, que pengen al YouTube. El pitjor per ells són els pisos on venen drogues que no tenen accés directe des del carrer i cal que el drogoaddicte hagi de passar pel portal per comprar. En la majoria d'aquests blocs viuen famílies amb menors. Segons l''Ara' en una finca del carrer de la Riereta, els camells han rebentat el pany de la porta del carrer tantes vegades que els veïns ja han renunciat a arreglar-lo. Els Mossos i l'Ajuntament no han volgut fer declaracions i els veïns creuen que l'objectiu de la seva passivitat és que marxin i que el barri quedi només per drogoaddictes.\nEls Mossos duen a terme un operatiu policial a Vilafranca del Penedès i a Ripoll\nEls Mossos d'Esquadra també recorden les víctimes a l'altar de les Rambles\n27 dotacions dels Bombers treballen en un incendi que afecta naus industrials a Navarcles\nEl gihadista detingut a Alcanar confessa que volien atemptar contra la Sagrada Família\nUn accident a l'AP-7 entre Martorell i Castellbisbal provoca nou quilòmetres de retenció\nEls Mossos oferiran ajuda psicològica i un canvi de destinació a l'agent que va abatre quatre gihadistes a Cambrils


Gravessen penja les botes\nL'exjugador del Reial Madrid Thomas Gravesen anunciar avui la seva retirada del futbol als 32 anys després de diversos mesos sense equip després de rescindir el seu contracte amb el Celtic de Glasgow el passat tardor. "He passat 12 fantàstics anys a l'estranger i he jugat en quatre països diferents i això m'ha donat experiències increïbles per les quals estic molt agraït. Si pogués repetiria tot altra vegada, però compleixo 33 anys el març i el correcte és aturar abans de que l'edat i la salut em obliguin a això ", va afirmar el jugador en un comunicat. Este jugador ha fet famosa una forma de regatejar que es diu: "la Gravesinha" .\nAcì podeu vore el video complet que feren els de Canal + o sols la Gravesinha.\nEl Video complet\nPublicat per albert del Ramo en 1/27/2009 a 22:24\nCrespo diu no a l'oferta de l'Espanyol\nL'Espanyol segueix rastrejant el mercat a la recerca d'un davanter centre per reforçar la seva plantilla després que el jugador argentí de l'Inter de Milà Hernán Crespo, un dels seus objectius, hagi declinat una oferta blanc-i-blau.\nA falta de poc menys de cinc dies perquè es tanqui el mercat d'hivern, el club català centra tots els seus esforços en la contractació d'un davanter. Una altra opció que agrada és la del futbolista del Colo Colo Lucas Barrios, encara que el preu del traspàs és el principal escull.\nL'Espanyol no descarta incorporar un jugador extracomunitari tot i tenir les tres places ocupades, ja que confia que el defensa argentí Nico Parella pugui obtenir la nacionalitat italiana. Per tant, el central deixaria una plaça lliure.\nEl club blanc-i-blau espera anunciar en les pròximes hores algun fitxatge, encara que per a això haurà d'accelerar les sortides, ja que té les 25 fitxes ocupades.\nPérez Lasa no anirà a la 'nevera'\nEl col legiat basc Pérez Lasa no rebrà el mateix càstig que Pérez Burrull pel seu mal arbitratge al Barça-Numància del passat dissabte. Pérez Lasa dirigirà dimecres el Betis-Mallorca, tornada de quarts de final de la Copa del Rei.\nI jo vuic dir la meva opinio al respecte és :\nYA VA BÉ , QUE PER CULPA D’ELLS EL VALÈNCIA HA PERDUT 9 PUNTS, I LO PITJOR ES QUE EL VALÈNCIA NO ÉS EL UNIC EQUIP, PERÒ JUSTAMENT EL MADRID I EL BARCELONA NO HAN SIGUT PERJUDICATS, JUSTAMENT AL CONTRARI, HAN SIGUT BENEFICIATS.\nPublicat per albert del Ramo en a 22:01


Carta oberta a la comissió de control de la CCMA - SPC Sindicat de Periodistes de Catalunya - Sindicat de Professionals de la Comunicació\nInici/Comunicats/Carta oberta a la comissió de control de la CCMA\nSecció sindical de l'SPC a TV3|2016-09-16T16:16:46+01:0016/09/2016|Comunicats|\nLa Comissió de Control, però, tornarà a ser aquella partida de frontó en la qual els grups de l’oposició criticaran l’actuació dels mitjans de la Generalitat, i els representants del grup del Govern la defensaran. És a dir, que es tornarà a fer visible que ens trobem davant uns mitjans governamentalitzats que trasllada a la comissió els punts de vista que s’haurien de confrontar en un Consell de la CCMA format amb criteris professionals i obert a diferents sensibilitats.\nLa responsabilitat dels partits del Govern en mantenir un model que garanteix el seu control sobre aquests mitjans, a través del nomenament de directius i càrrecs de la seva confiança política, està clara. Però també és sorprenent l’actitud de la resta de grups que semblen instal·lats en el paper d’oposició i que semblen preferir la reiteració de la queixa i de la crítica dins de la Comissió a una actitud proactiva per canviar l’actual model governamental per un que respongui més a la definició de mitjans públics i de servei que preveu la llei.\nPer això instem públicament tots els grups parlamentaris a desbloquejar la reforma de les lleis audiovisuals i a procedir a la seva tramitació, sense dilacions en les compareixences dels sectors afectats, la majoria de les quals ja es van fer els anys 2007, 2011 i 2014 i les seves propostes són ben conegudes. Tal com es va afirmar en el debat de la moció parlamentària de març d’aquest any, hi ha acord en tornar al model de majories qualificades en l’elecció dels membres del Consell de la CCMA i del CAC. Per tant, és hora d’aplicar-ho i no de deixar-ho en declaracions per quedar bé. El futur de la CCMA està en joc i la conflictivitat laboral dels darrers anys a la Corporació no és aliena al model de gestió unilateral que s’ha dut des del Consell, i és molt alt el desprestigi d’aquest de cara als treballadors.\nD’altra banda, segons la Llei de la CCMA, tres membres del Consell, format el 2012, ja haurien d’haver estat substituïts per part del Parlament el tercer any del mandat, i això encara no s’ha fet un any i mig més tard. Ignorem els motius per aquest incompliment per part de la cambra de la mateixa llei que va aprovar per regir la Corporació, i reclamem que s’efectuïn aquests canvis de manera immediata. Això sí, ja que la moció aprovada el març defensava el criteri de majoria de 2/3 per al nomenament dels integrants del Consell, aquest hauria de ser el referent per a la renovació. Així ens acostaríem, tot i que encara modestament, al model d’independència empresarial i professional previst a la llei i que en teoria tots els grups comparteixen.\nEtiquetes: Secció sindical de l'SPC a TV3, Mitjans públics, Professional, Sindicat, Televisió, SPC


Ayuntamiento de Cocentaina - Ajuntament de Cocentaina - PROGRAMA C'PYMES 2017\nDes del Departament de Promoció Econòmica s’està impulsant un programa de gestió de Pymes, per tal de donar suport, assesorament i formació a aquelles petites empreses i autònoms de la localitat i comarca.\nL’objectiu és aconseguir la consolidació d’aquelles empreses de recent creació així com el creixement d’aquelles ya consolidades. Tractant qüestions que poden interessar a qualsevol empresa, independentment de les seves característiques.\nLes jornades i tallers es portaran a terme els dimarts de 16:00 a 20:00 h durant els mesos de d’abril, maig i juny a la Casa de la Joventut.\nEl programa està dividit en tres blocs, els cuals es poden realitzar conjuntament o per separat depenent dels que puguen interessar.\nBLOC I - GESTIÓ DE PYMES (ABRIL 2017): on es tractaran temes relacionats amb les obligacions fiscals y contables, contractació laboral, protecció de dades y riscos laborals.\nObligacions fiscals i contables\nPresentació Llei de Riscos Laborals\nBLOC II - CREIXEMENT DE PYMES (MAIG 2017): s’abordaran matèries sobre oportunitats al context europeu, promoció de la indústria 4.0, internacionalització i venda on line, propietat industrial. MODIFICAT\nPonents Bloc II\nPresentació Industria 4.0\nPresentació Curs Venda Online\nPresentación Financiación Europea\nBLOC III - MOTIVACIÓ DE PYMES - Coaching Empresarial (SETEMBRE 2017): es parlarà sobre el Fluxos d'efectius i administració del temps, Mercadotècnia i vendes així com Serveis al client i l'efecte “Apalancament” i Sistemes i equip.\nCoach: Verónica Carrascosa\nSol·licitud emplenable per a inscriure's\nSOL·LICITUD CPYMES val\nBloc II - Presentació Industria 4.0\nPresentación Industria 4\nBloc I - Contratos laborales\nBloc I - Obligaciones fiscales y contables\nBloc I - Presentación ley de riesgos laborales\nBloc I - Presentación LOPD\nBloc II - Ponents\nBloc II - Presentació Curso Venta Online\nBloc III - Ficha resumen\nBloc III - Información del bloque\nBloc III - Información de la Coach


Salut i bellesa // 28/03/2018 - 12:42h\nÉs important fer una bona recuperació per no recaure\nCal immobilitzar el canell\nÉs una de les lesions més habituals entre els adults.\nCal evitar moure el canell durant la recuperació.\nEl desgast ossi per l'edat i fer accions d'esforç i repetitives amb el canell són les causes principals de les fractures. Es tracta d'una lesió habitual que en molts pacient s'agreuja per no fer una bona cura i repòs. En tots els casos cal fer-se una radiografia que determinarà el grau de la lesió i quin tractament mèdic s'ha de seguir. En cap cas es recomana automedicar-se.\nEn les fractures lleus el més habitual és col·locar una fèrula per immoviltzar els moviments del canell, fer que baixi la inflamció i que es curi bé. És important que un traumatòleg faci un seguiment per comprovar que no hi ha cap anomalia i determinar quan és segur retirar la fèrula.\nEn les fractures més greus es pot recòrrer a l'operació de canell sempre que estigui recomanat pel metge. Després, és important fer rehabilitació per recuperar la mobilitat.\nBeneficis de fer-se un massatge professional


Benvingut, Jordi Alba - FC Barcelona\nHomeFutbolPrimer EquipNotíciesBenvingut, Jordi Alba\nEl defensa de l’Hospitalet, a les instal·lacions del FC Barcelona el dia abans de formalitzar el seu contracte amb el Club\nJordi Alba s'ha fet la tradicional fotografia davant de l'escut del Barça / FOTO: ÀLEX CAPARRÓS - FCB\nJordi Alba ha visitat aquest dimecres les oficines del FC Barcelona. Com és habitual quan el Club incorpora un nou jugador, el lateral català s’ha fet la fotografia davant de l’escut del Barça ubicat a les oficines del Club. Aquest és el primer pas d’una agenda molt intensa per a les pròximes 36 hores.\nDesprés d’aquesta fotografia i d’atendre breument Barça TV, el jugador participarà en l’homenatge que la ciutat de l’Hospitalet li ha preparat aquesta tarda. Dijous al matí està previst que se sotmeti a l’exhaustiu reconeixement mèdic i que, posteriorment, signi el contracte que el vincula al FC Barcelona.\nDijous, a partir de les 17 hores, els aficionats que acudeixin al Camp Nou podran veure per primera vegada el jugador amb la nova equipació per a la temporada 2012/13. Tot seguit, a la Sala París, es farà la presentació davant dels mitjans de comunicació.\nEl nou ‘18’ del Barça\nJordi Alba lluirà al Barça el dorsal ‘18’, el mateix que duia amb la selecció espanyola durant l’Eurocopa de Polònia i Ucraïna. Aquest dorsal ha estat lliure al Barça durant la temporada passada. Anteriorment l’havien fet servir jugadors com Milito, Ezquerro o Gabri, entre d’altres.\n"Veure'l de lateral em va sorprendre molt"\n“Jugar al millor equip del món, la meva il·lusió”


El 33è Festival de Música Felip Pedrell incorpora l'experimentació del Sirga Festival i un programa d'activitats pedagògiques i divulgatives\nEl certamen, de caràcter biennal, es fa entre el 7 i 21 de novembre i inclou una ruta pels espais vitals de Felip Pedrell a Tortosa.\nEl 33è Festival de Música Felip Pedrell s'inicia el proper dissabte 7 de novembre amb el concert inaugural de l'Orquestra de Cambra Ars Collegium, una formació musical de primer nivell procedent de la Republica Txeca. El certamen continua els següents dos caps de setmana de novembre amb un programa que, per primera vegada i amb voluntat de continuïtat, incorpora la col·laboració del Festival Sirga de Músiques de Recerca i Patrimoni, un certamen internacional nascut a Flix i especialitzat en l'experimentació sonora i la nova creació musical. Altres de les novetats del festival són la introducció de tallers i xerrades amb una clara voluntat didàctica i pedagògica, amb l'objectiu atreure un públic heterogeni i el més ampli possible. Al voltant de la figura de Felip Pedrell, el festival inclou també per primera vegada una ruta a peu que recorre els principals espais que van formar part de la vida del compositor tortosí.\nEl dijous 12 (19h), el guitarrista i musicòleg Nacho Bellido farà una sessió, a mig camí entre l'audició i la xerrada, per explicar la història de la guitarra des del Renaixement fins al Romanticisme. Aquesta activitat es fa al Museu de Tortosa i és gratuïta. Divendres 13, al Conservatori i també amb entrada gratuïta, es faran dos concerts de creació musical. L'endemà dissabte, l'Orquestra Simfònica de les Terres de l'Ebre (OSTE), dirigida per Jordi Bonilla, farà un concert al Teatre Auditori, al qual seguirà el concert electrònic de Tomeu Moll al mateix espai. Diumenge 15, de la mà de Toni Gallardo, consultor i periodista expert en la figura de Felip Pedrell, ens proposa un itinerari basat en les vivències personals i musicals del compositor tortosí. La ruta "L'empremta de Felip Pedrell" sortirà a les 12 hores des del Museu de Tortosa i és gratuïta. Aquest mateix diumenge, a les 19 hores, l'Orquestra de Cambra de l'Empordà farà un concert al Teatre Auditori adreçat a un públic familiar.\nL'ultim cap de setmana de festival arriba amb el concert de Santa Cecília a càrrec de la Banda Municipal de Música de Tortosa. Serà divendres 20 de novembre a les 22 hores al Teatre Auditori. L'endemà dissabte, i com a cloenda del festival, un dels plats forts: la pianista japonesa Ayako Fujiki, un concert organitzat per Joventuts Musicals.\nl representant del Sirga Festival, Joan Bagés, ha explicat que l'objectiu d'aquest certamen és establir un lligam entre el patrimoni històric, el paisatge i la creació artística i tenir una presència al conjunt de les Terres de l’Ebre. Els concerts programats compten amb la col•laboració de la Diputació i l’Antena Cultural Tortosa de la URV. Destaca, en especial, la presència del compositor argentí-francès José Luis Campana que parlarà de la seua obra per a viola INSIEME, encarregada pel Ministeri de Cultura francès i que a Tortosa interpretarà el divendres, 13 de novembre el músic Francisco José Domínguez, al Conservatori.\na ruta que ens proposa Toni Gallardo, de l'empresa Local!, per al diumenge 15 passarà per escenaris com la Catedral, els Reials Col•legis renaixentistes i el solar on hi havia la casa on va néixer Pedrell, al carrer del Replà. Cadascun d’aquests espais va tenir un paper en la vida i l’evolució artística del mestre tortosí. A Tortosa va ser on Pedrell va rebre la seva única formació musical (després va ser del tot autodidacte) i on va rebre, malgrat les distàncies, l’influx de la música europea del moment, singularment del Romanticisme alemany. Això va ser clau perquè, als 32 anys, Pedrell decidís dedicar-se a l’òpera i al teatre musical en general i traslladar-se a Barcelona. En aquesta segona ciutat, on va morir, va esdevenir el principal introductor de la música de Richard Wagner. La ruta de Tortosa serà una prèvia de la que la mateixa empresa implantarà en breu a Barcelona, recorrent els espais del compositor tortosí per la capital catalana.\nLa regidora de Cultura, Dolors, Queralt, ha fet una crida a la participació i ha destacat l'aposta per obrir el festival a tots els públics.


L'acreditació dels metges es podrà revocar si no segueixen una formació continuada - FÒRUM.ad\nL’acreditació dels metges es podrà revocar si no segueixen una formació continuada\nOn: 07/06/17 21:08\nEl Govern ha aprovat aquest dimecres el Reglament d’acreditació dels metges per signar el conveni amb la CASS, que estableix les condicions per a l’obtenció de l’acreditació i les causes de revocació, entre les quals hi ha l’incompliment dels requisits que s’estableixin en matèria de formació continuada. El secretari d’Estat de Salut, Joan Antoni León, ha explicat que s’ha establert un termini de dos anys per concretar la fórmula a seguir per dur a terme la formació, que es farà conjuntament amb el Col·legi de Metges. Una altra de les causes de revocació de l’acreditació serà superar els 65 anys, de manera que a partir d’aquesta edat els metges només podran exercir de manera privada. D’altra banda, León s’ha mostrat convençut que molt properament s’assolirà un acord per validar el nou conveni que els metges han de signar amb la CASS, després de la darrera pròrroga que finalitza aquest mateix mes de juny.\nEl nou Reglament d’acreditació dels metges per signar conveni amb la Caixa Andorrana de Seguretat Social té per objectiu garantir i millorar els estàndards de qualitat dels professionals, estableix l’acreditació obligatòria per a tots els metges, tant si exerceixen per compte propi com per compte aliè.\nEls requisits són disposar de l’autorització d’exercici de la professió titulada de metge especialista i estar col·legiat, tenir menys de 65 anys en el moment de sol·licitar l’acreditació per primera vegada, demostrar almenys dos dels darrers cinc anys exercint la seva especialitat, i no trobar-se en situació d’inhabilitació professional o d’incompatibilitat de l’exercici de la professió. L’obtenció de l’acreditació requereix la signatura d’una declaració jurada assegurant que no ha estat sancionat per infracció greu o molt greu en cap dels col·legis professionals en els quals hagi estat inscrit en els darrers quatre anys. D’altra banda, també s’ha d’acreditar que no es té antecedents penals per delicte dolós en el marc del desenvolupament de l’exercici de l’activitat assistencial. El reglament també preveu el procediment d’obtenció d’acreditació.\nEl secretari d’Estat de Salut, Joan León, ha explicat que s’estableixen diverses causes de revocació de l’acreditació, com ara la pèrdua de l’autorització d’exercici de la professió o de la col·legiació, la inhabilitació professional, una condemna per delicte en el marc del desenvolupament de l’exercici de l’activitat assistencial, l’incompliment dels requisits establerts en matèria de formació continuada o sobrepassar l’edat de 75 anys. En aquest sentit, León ha indicat que, a partir d’aquesta edat, els metges només podran excercir de manera privada.\nPel que fa a la formació continuada, el secretari d’Estat ha indicat que durant els pròxims dos anys es treballarà amb el Col·legi de Metges per establir el nombre de crèdits que hauran d’assolir els metges a través d’activitats lectives o assistència a congressos per tal de garantir que puguin mantenir els seus coneixements actualitzats.\nPrevious Post: El Govern adjudica a Saetde la gestió del refugi de l’Illa\nNext Post: Viladomat no està disposat a fer marxa enrere en el trencament de Grandvalira


Montsent de Pallars (2.883 m.) | Engarrista\nLloc de sortida: Prop del Coll de Triador, Llessui, Sort (Pallars Sobirà)\nProp del Coll de Triador 00:00 00:00 0\nMontsent de Pallars 02:07 02:07 3,3\nProp del Coll de Triador 02:26 04:33 7,6\nTenia un record molt marcat de la sisena etapa de la Transpirenaica, que vaig recórrer en bicicleta fa uns 5 anys, en què em va sorprendre aquesta muntanya així com l'entorn on està ubicada. Recordo llargs quilòmetres de pedalejar a més de 2.000 metres per una pista gairebé plana, vorejant la muntanya a mitja altura. Recordo grans extensions de prat alpí que des de gairebé els cims de les muntanyes devallaven fins a profunds enclotats. Recordo la silueta altiva i isolada d'aquesta muntanya. Recordo que vaig prometre tornar per conèixer-la sense presses. I heus aquí, després de gairebé 5 anys.\nAmb la Sílvia planegem un cap de setmana a la Vall d'Àssua. Tot pujant, després de Sort trobem a l'esquerra el trencant que inicia la carretera que remunta la Vall d'Àssua. Passats els petits pobles d'Altron, Sorre i Bernui, la revirada carretera culmina a Llessui. Aquest poble, situat a més de 1.400 metres d'alçada, és conegut principalment per l'antiga estació d'esquí que va tancar fa 25 anys, concretament l'any 1.987, i també per haver inspirat la novel·la Les veus del Pamano (2.004) de l'escriptor Jaume Cabré.\nEnmig del poble surt cap a l'esquerra la carretera que mena fins a les instal·lacions de l'antinga estació d'esquí, la base de la qual es troba a un parell de quilòmetres aproximadament del poble. Al costat de la Borda de Cardós, al peu de la qual sortia el primer remuntador, neix una pista que creua el riu Pamano i comença a pujar fort fent marcades llaçades. Aquesta pista en un hivern normal seria absolutament impracticable, ja que la neu acostuma a cobrir-la, si més no a mitja alçada. Aquest any excepcionalment sec la pista resta oberta i transitable.\nPassem les diverses instal·lacions absolutament abandonades i gairebé tenebroses de l'antiga estació d'hivern. Després de passar la zona dels antics remuntadors la pista forestal comença a planejar direcció nord per un terreny obert de prat alpí. La pista voreja el planer Tossal de Pamano i arriba fins un coll que marca el límit entre la Vall d'Àssua, d'on venim, i la Vall Fosca, a l'oest. A vegades es diu impròpiament que aquest és el coll del Triador, però no és ben bé així. El coll del Triador està situat uns centenars de metres al sud, seguint el mateix cordal. El coll de Triador era l'antic pas entre les dues valls, el qual ha quedat substituït per la pista més moderna que creua la serra uns metres més al nord, just a la base del Montsent de Pallars, on començarem la ruta.\nHi ha diversos camins per pujar el Montsent de Pallars, potser els més coneguts parteixen de la zona de l'estany Gento, a la capçalera de la Vall Fosca. Nosaltres però aprofitarem la poc freqüent oportunitat de començar a pujar una muntanya des de més de 2.000 metres d'altura, i seguirem l'estètica carena sud de la muntanya, suau al principi però que es va redreçant fins apropar-se al cim. Gaudim de les primeres llums del matí que il·luminen la cara est de la muntanya i l'hi donen un to encara més torrat als esgrogueïts prats assedegats. Mirada des d'aquí el cim es veu proper, però les distàncies enganyen en aquest terreny tan obert. Sortim des del coll resseguint la carena que comença a definir-se. Un filat del bestiar marca el límit dels dos vessants.\nCaminem una bona estona per terreny força pla i obert, gaudint de la bonica visió del cim. Quan ens acostem a la base el pendent es va redreçant fins a esdevenir molt fort. Pugem sense dificultat per un prat alpí de fort pendent que finalitza en el con rocallós del cim. Quan s'acaba el prat voregem lleugerament cap a la dreta per buscar els millors passos que ens permetin superar la muralla de roques. Cal grimpar en diversos punts, sense cap dificultat. Hi ha diversos punts per on poder enfilar, i simplement cal trobar el que ens sembli més còmode. Hi ha algunes fites que marquen diferents punts d'accés, tots ells fàcils.\nDesprés d'un tram en què grimpem en diversos punts arribem a un petit replà ja prop del cim. Només queda acabar de resseguir l'aresta, una mica aèria sense arribar a ser gens exposada. En aquest punt ja a més de 2.800 metres comencem a trobar neu, i ens posem els grampons enimg d'una ventolera considerable. Sense més dificultats acabem d'arribar al cim, coronat per una gran fita i un antic vèrtex geodèsic ara tombat. Som a 2.883 metres, i el vent és molt fort. Fins i tot costa d'aguantar-se dret.\nDes del cim es té una gran panoràmica de l'entorn proper. Ja mentre pujàvem ens anàvem fixant en les vistes sobre la Vall Fosca i les seves tributàries valls de Filià i Riqüerna. Des de dalt del cim les vistes són formidables. Cap al nord els cims més elevats del Parc Nacional d'Aigüestortes i Estany de Sant Maurici sobresurten enmig d'un estol de muntanyes mig nevades. L'estètic i omnipresent pic de Peguera atreu irressistiblement les mirades. Més a prop i també sorprenent hi ha el pic de Monterroio (2.862 m.), cap on ens volem dirigir. La idea és baixar cap al coll d'Entremonts i remuntar la fàcil aresta fins aquest cim de color granatós tan característic. Malauradament però el vent en alçada és molt fort. Fins al cim la pròpia muntanya ens protegia del fort vent del nord, però un cop a dalt del cim la força del vent és insuportable. Ho intentem uns minuts però aviat desistim en veure que avançar seria perillós, per tant reculem pel mateix camí. Només perdre uns metres d'alçada el vent ja afluixa.\nTornem a baixar pel mateix itinerari, però veiem que hi ha fites que segueixen estrictament la carena, encrestada a la part superior. Nosaltres havíem pujat uns metres més per l'est, i ara seguim les fites fins arribar a una canal força dreta que baixem sense més dificultat que parar mínimament atenció, i desgrimpar en alguns punts. Arribem de nou a la base de la muntanya satisfets d'haver assolit un cim tant bonic i alhora fàcil, tot i no haver pogut acabar el recorregut complet que inicialment havíem traçat.\nA la tarda, quan el vent afluixa una mica ens apropem a veure el petit refugi lliure situat pocs metres més enllà del coll direcció nord, seguint el camí que discorre cap a l'estany Gento. Es tracta d'una petita construcció en molt bon estat, i equipada amb taules, cadires i llar de foc. Per sota veiem el camí de l'antic Carrilet de l'Estany Gento, i ens hi apropem. Caminem una bona estona per aquest traçat que encara conserva bona part de les vies per sobre de les quals transitava el carrilet que es va utilitzar durant la construcció de les infraestructures hidràuliques de la capçalera de la Vall Fosca.\nCaminem durant poc més de 2 quilòmetres per aquest camí planer i panoràmic sobre la Vall Fosca. Arribem fins un túnel i el creuem. De seguida creuem un segon túnel que ens deixa ja a les envistes de l'edifici del funicular de l'estany Gento. Quedaria encara una estona de caminar per arribar-hi, però com que el sol ja està a punt de pondre's i ja hem gaudit de la vista a vol d'ocell sobre la presa de Sallente i la capçalera de la Vall Fosca, girem cua i tornem pel mateix camí. Si al matí havíem gaudit dels colors intensos de la sortida del sol pel vessant est de la Vall d'Àssua, ara gaudim del roig intens dels últims rajos de sol que impacten sobre el vessant oest de la Vall Fosca. Arribem fins a la captació d'aigua que alimenta el canal que baixa cap a la Torre de Cabdella, i acabem d'arribar al punt d'inici després d'haver gaudit d'un dia fantàstic enmig de la sol·litud d'un paisatge immens.


Acord de Govern - Movem Castelldefels\nACORD PER LA GOVERNABILITAT DE L’AJUNTAMENT DE CASTELLDEFELS\nPer part de Movem Castelldefels (en endavant MC):\n-.La senyora Candela López , cap de llista MC\n-.El senyor Jordi Miralles, representant de la candidatura de MC\nPer part del Partit dels Socialistes de Catalunya (en endavant PSC):\n-.La senyora Maria Miranda , cap de llista PSC Castelldefels\n-.El senyor Joan Sau, primer secretari del PSC de Castelldefels\nPer part d’ Esquerra Republicana de Catalunya ( en endavant ERC):\n-.El senyor Antoni Casas , cap de llista ERC Castelldefels\n-.El senyor Jordi Maresma, secretari d’organització d’ERC Castelldefels\nPer part de Castelldefels Sí Pot (en endavant CSP):\n-.El senyor Alexandre Company, portaveu de CSP Castelldefels\n-.La senyora Isabel Cabello, coordinadora adjunta de CSP Castelldefels\nPer part de Convergència i Unió (en endavant CiU):\n-.El senyor Joaquim Ibars, president de CiU Castelldefels\n-.El senyor Xavier Amate, cap de llista CiU Castelldefels\nBASES DE L’ACORD PER A LA GOVERNABILITAT DE L’AJUNTAMENT DE CASTELLDEFELS\nLes eleccions del proppassat dia 24 de maig de 2015 han concretat la representativitat de les forces polítiques de Castelldefels a l’ajuntament; els sotasignants, en nom de les assemblees locals del Partit dels Socialistes de Catalunya, Movem Castelldefels, Esquerra Republicana de Catalunya, Castelldefels Sí Pot i Convergència i Unió degudament representades, un cop analitzats els resultats de les Eleccions Municipals del 24 de maig i els respectius programes i compromisos electorals, hem arribat a l’ACORD PER A LA GOVERNABILITAT a l’Ajuntament de Castelldefels sobre les següents bases:\nQue d’acord amb els resultats de les eleccions municipals celebrades el passat dia 24 de maig de 2015 les forces polítiques reunides representen la majoria dels membres del ple municipal de l’ajuntament de Castelldefels.\nEls resultats electorals de les passades eleccions expressen la voluntat de la ciutadania de formar el govern municipal des de la pluralitat. Des del convenciment que cal articular una majoria estable de govern a Castelldefels per afrontar els reptes que el poble i la ciutadania demanda.\nQue a partir dels contactes mantinguts entre els grups compareixents aquests han constatat la possibilitat d’arribar a un acord per portar a terme el canvi polític a la ciutat de Castelldefels en clau progressista i catalanista i garantir la governabilitat de la ciutat durant els propers quatre anys.\nUna nova etapa política a Castelldefels que es basarà en el diàleg i el respecte per tothom i que prioritza, en l’acció del govern, les preocupacions i aspiracions majoritàries de la ciutadania, enfortint amb els processos de participació la relació entre els seus governants i les persones.\nUna nova etapa on les forces polítiques sotasignants ens comprometem a vetllar per a què les relacions institucionals i polítiques amb la resta de grups municipals es desenvolupin amb correcció i respecte mutu.\nUn acord de govern basat en els compromisos i prioritats del programa de govern que es concreta en aquest document d’acord, fruit del debat i consens vers el que han estat els programes electorals de les forces signants i les propostes programàtiques de les corresponents forces polítiques en la campanya electoral, la qual cosa s’expressa en la coresponsabilitat política en la priorització dels objectius a assolir.\nL’acord de govern es fonamenta en el compromís i lleialtat vers un projecte comú per a Castelldefels els propers 4 anys. També en la pluralitat i en el manteniment dels espais polítics de cadascuna de les formacions.\nPer fer efectiu el canvi polític i portar a terme un projecte compartit de ciutat hem assolit un acord de governabilitat per al canvi que recull el compromís d’una acció de govern i estabilitat basat en els següents compromisos que enumerem.\nPRIORITATS DEL PROGRAMA DE GOVERN\nPartit dels Socialistes de Catalunya, Movem Castelldefels, Esquerra Republicana de Catalunya, Castelldefels Sí Pot i Convergència i Unió han fet un procés de diàleg orientat a\ngarantir la governabilitat i l’estabilitat necessàries per abordar els reptes que té plantejats la nostra ciutat per als propers anys.\nReiterant el compromís de formar un govern plural de progrés que ens permeti lluitar de manera més eficaç contra la crisi econòmica i treballar per millorar les condicions de vida dels ciutadans i ciutadanes de Castelldefels.\nComptem amb la responsabilitat que ens ha atorgat la ciutadania per desenvolupar polítiques de progrés i avançar en la construcció d’un model de ciutat inclusiu, amb voluntat de consens polític amb la resta de grups municipals del consistori i també amb el teixit associatiu i el conjunt de la ciutadania.\nTenim l’oportunitat i l’obligació de respondre davant la ciutadania i reafirmar la confiança en la política com instrument per a la transformació social. Per això cal traduir en millores concretes la nostra voluntat, que plasmem en els següents principis:\nLa recuperació econòmica i la lluita contra l’atur, tot generant oportunitats d’ocupació.\nConstruirem un Castelldefels on es pugui viure amb dignitat i justícia social.\nDefensarem la sanitat i l’educació pública.\nTreballarem per garantir l’habitatge i els subministraments bàsics.\nPromourem mesures i programes d’accés a la cultura per a tothom.\nAvançarem en un model turístic i de platja consensuat amb els veïns i els agents econòmics.\nFomentarem l’esport com a eix educatiu, de cohesió i de salut.\nPreservarem el medi ambient i impulsarem la sostenibilitat com a valors essencials pel futur del planeta.\nImpulsarem la igualtat de drets i la igualtat d’oportunitats.\nVetllarem per un espai públic on es garanteixi la convivència i el civisme.\nFarem palès el nostre compromís perquè Castelldefels, com a estructura d’Estat i constructor de cohesió i ciutadania, contribueixi a l’impuls del poble català en el dret a decidir.\nTreballarem per fer un ajuntament proper, transparent i participatiu.\nAplicarem polítiques de contenció i estalvi en la gestió municipal, reduint les despeses dels membres amb responsabilitats polítiques.\nPer últim, el govern es compromet a la redacció d’un PLA DE MANDAT que concreti de forma executiva el desenvolupament del present acord de govern,amb la base del Pla d’Acció Municipal i un CATÀLEG DE SERVEIS per analitzar els serveis prestats a la ciutadania i com a eina per millorar la qualitat d’aquestes actuacions públiques.\nORGANIGRAMA DE GOVERN–CARTIPÀS MUNICIPAL\nL’objectiu del present acord és formar un govern amb la intenció de que sigui fort, estable i que reculli el sentir d’una part important de la població, però que al mateix temps la representi tota.\nS’acorda que l’alcaldia l’assumeixi els dos primers anys (13 juny 2015–13 juny 2017) Candela López Tagliafico, cap de llista de la candidatura Movem Castelldefels, i els dos següents (13 juny 2017–13 juny 2019) Maria Miranda Cuervas, cap de llista de la candidatura del Partit Socialista de Catalunya.\nL’estructura de govern queda configurada en 6 tinences d’alcaldia i 13 regidories per tal de reforçar la tranversalitat en la gestió.\nLes tinences d’alcaldia es distribuiran entre els diferents grups municipals de la forma següent:\n1a Tinença d’alcaldia de Presidència: correspondrà al PSC mentre MC ostenti l’alcaldia. En el moment que la cap de llista del PSC esdevingui alcaldessa de Castelldefels la 1a tinença d’alcaldia correspondrà a MC.\n2a tinença d’alcaldia: ERC\n3a tinença d’alcaldia: SiPot\n4a tinença d’alcaldia: PSC\n5a tinença d’alcaldia: MC\n6a tinença d’alcaldia: ERC\nLes àrees de govern de l’ajuntament es distribuiran entre els grups municipals de la forma següent:\nPresidència i Comunicació.\nGovernació, Seguretat i Protecció Civil: PSC\nVia Pública, manteniment de vials i llicencies d’activitats: PSC.\nEsports, Gent Gran i Joventut: PSC.\nPromoció Econòmica i foment de l’Ocupació: PSC\nUrbanisme i Obres, Llicències i disciplina Urbanística i Pla de barris i Urbanitzacions: MC\nMedi Ambient, Polítiques d’estalvi i sostenibilitat i Mobilitat: MC\nComerç, Turisme i Hostaleria: MC.\nEducació, Pau i Solidaritat: MC.\nHisenda i Gestió econòmica i financera i Universitats: ERC\nRègim Interior i Sistemes d’Informació i Noves Tecnologies: ERC\nCultura, Festes i Participació Ciutadana: ERC.\nServeis Socials i Dependència: CSP\nSalut, Consum i Igualtat: CSP\nFUNCIONAMENT DEL GOVERN MUNICIPAL\nJunta de Govern Local i Equip de Govern\nLa Junta de Govern estarà formada per l’alcaldessa i els tinents d’alcalde.\nL’alcaldessa assignarà a la junta de govern local totes les competències que hi siguin delegables.\nA les reunions de la junta de govern hi podran assistir, a més dels seus membres, tots els altres regidors de l’equip de govern, amb veu i sense vot.\nA continuació de les juntes de govern local se celebraran les reunions de l’equip de govern per seguir el funcionament de les diferents àrees municipals i adoptar les decisions estratègiques.\nSi bé no formaran part de l’equip de govern, i sens perjudici d’una posterior integració en l’equip de govern, els regidors de CiU podran assistir a les reunions de la junta de govern local i a les reunions de l’equip de govern, amb veu i sense vot.\nRepresentació en òrgans supramunicipals\nLa representativitat de l’Àrea Metropolitana de Barcelona serà rotativa, entre PSC, MOVEM, ERC. La proporció corresponent a ERC es portarà a terme el 1r any i 3r any.\nComitè de Direcció de Serveis Territorials\nEs crearà un comitè de direcció de serveis territorials la primera quinzena de juliol amb participació de tots els regidors amb competències sobre aquest àmbit per treballar el desenvolupament dels projectes de transformació de la ciutat. Es designarà una persona del grup municipal de CiU. Les decisions del Comitè de Direcció s’adoptaran per consens entre els seus membres.\nLa voluntat del govern de coalició és la de garantir la imparcialitat, pluralitat i objectivitat, així com la qualitat dels mitjans de comunicació municipals.\nAquesta voluntat significa, d’una banda, impulsar la professionalitat dels mitjans, fixant nous continguts programàtics, atansant els mitjans a la ciutadania, i d’altra, respectar i promoure el Consell Municipal de la Comunicació com a òrgan de garanties de pluralitat i independència dels mitjans. Aquest serà un òrgan participatiu, deliberatiu i prescriptiu sobre funcionament i programes dels mitjans.\nAltrament, el nou govern municipal ha d’estimular la informació dels mitjans a través de la comunicació institucional, i per tant, a través de les eines que s’estableixin, millorin i es reforcin.\nEl Consell Municipal de Comunicació es crearà la primera quinzena de juliol i farà el seguiment i la direcció estratègica de la política de comunicació seguida per l’ajuntament de Castelldefels en els mitjans de comunicació municipals, incloent-hi el butlletí i les webs de l’ajuntament, així com de les seves campanyes publicitàries i informatives.\nCada grup municipal dels que formen l’equip de govern, així com el grup municipal de CiU, nomenarà un representant en el Consell de Comunicació. Les decisions s’hi adoptaran per consens entre els representants de tots els grups polítics.\nA les reunions del Consell hi podran assistir, prèvia invitació, els responsables tècnics de l’àrea de comunicació de l’ajuntament.\nSEGUIMENT I COMPLIMENT DE L’ACORD DE GOVERNABILITAT\nComissió de seguiment de l’acord\nAls efectes de seguir el compliment del present pacte, interpretar-ne les clàusules i resoldre els conflictes que puguin sorgir entre les parts, es crea una comissió de seguiment del pacte, que es reunirà amb una periodicitat mensual de forma ordinària, i sempre que ho demani un dels grups sotasignants.\nFormaran part de la comissió dos representants per cada grup dels sotasignants.\nEl present acord de govern es desenvolupa en l’annex amb les propostes programàtiques detallades d’obligat compliment.\nCastelldefels, a 12 de juny de 2015.\nIgualtat de drets, deures i oportunitats.\n→ Incrementar la inversió en protecció social del 4% al 6% del pressupost municipal. Desenvoluparem un pla de xoc per garantir el mínim vital, el dret a l’alimentació i que ningú es quedi sense llum, aigua o gas pel fet de no poder pagar-ho.\n→ Prioritzar les polítiques d’ocupació, de comerç i de suport a l’activitat econòmica.\n→ Foment de l’autonomia personal, i millorar i reforçar els espais de coordinació, participació, i treball en xarxa en aquest àmbit.\n→ Desenvolupar els plans estratègics de Habitatge, Salut, Cultura, Esports i Educació, per garantir els drets de ciutadania.\n→ Desenvolupar el Pla d’Igualtat de Gènere, com a compromís local per a l’equitat de gènere i la construcció de relacions lliures i igualitàries.\nEspai públic de qualitat.\n→ Completar les inversions del mandat 2011-2015.\n→ Desenvolupar plans anuals d’inversió en la millora dels espais públics i de l’accessibilitat d’aquests.\n→ Prioritzar les inversions en la remodelació de places i equipaments existents, sobre tot aquells que presentin major ús i més deficiències.\n→ Desenvolupament de polítiques verdes i de sostenibilitat, prioritzant l’estalvi en els consum d’aigua i electricitat, i la generació d’energies alternatives.\nGestió participativa i transparent\n→ Elaborar un nou Reglament de Participació Ciutadana, que incorpori les propostes de govern obert de la ciutat i els mecanismes a adoptar com administració, per obrir nous canals i espais de participació ciutadana, tant presencial com a través de les tecnologies de la informació.\n→ Aplicar la llei de consultes vigent per impulsar consultes en aquelles qüestions estratègiques de ciutat.\n→ Manteniment i reforç dels Consells sectorials i de les xarxes de barri.\n→ Garantir la presència periòdica del govern a tots els barris, i manteniment dels regidors i regidores de barri.\n→ Continuar el desenvolupament del Consell Municipal de Comunicació, dotant-lo de poder decisori en el nomenament del o la responsable de comunicació.\n→ Revisar el model de subvencions a les entitats, tot generalitzant el model de subscripció de convenis de col·laboració, i estudiar la possibilitat d’establiment de contractes programa amb les entitats més grans.\n→ Continuar desenvolupant l’aplicació dels criteris de transparència en el portal web municipal.\n→ Rendiment de comptes al llarg del mandat, amb explicació pública periòdica de la proposta de pressupost i de la seva execució.\nPropostes generals de país\n→ Durem a terme polítiques de suport a l’ensenyament del català a pares i mares, a l’ús del català en les AMPA i en les activitats extraescolars.\n→ Reconeixem el català com a llengua de tots i totes, desenvolupant la política de normalització lingüística al municipi.\n→ Adhesió a l’Associació de Municipis per la Independència al ple de juliol de 2015. L’ajuntament de Castelldefels serà representat en les reunions d’aquesta entitat per un regidor del grup municipal de CiU.\n→ Col·laborarem estretament i constant amb el Servei Local de Català.\n→ Dotarem de recursos el Pla Educatiu d’Entorn.\nCopyright © 2019 Movem Castelldefels. Potenciado por WordPress Tema: Spacious por ThemeGrill.


Pis de 2 dormitoris, pati i traster en edifici d’obra nova. | Monapart\nHomeHabitatges a BarcelonaPis de 2 dormitoris, pati i traster en edifici d’obra nova.\nEl gatopardisme és allò que se sent en política sobre canviar perquè res no canviï. Però aquesta premissa també es pot aplicar a altres àmbits i amb una connotació positiva. Per exemple, a mesura que complim anys, canviem els nostres hàbits d'alimentació i exercici per seguir en forma com quan érem més joves. I les ciutats i barris també es renoven constantment per seguir mantenint la seva essència. I gatopardisme pot ser comprar-te un pis nou per seguir gaudint de la teva vida de sempre en un barri de tota la vida.\nEdifici d'obra nova situat al Passeig de Maragall entre els barris d'Horta-Guinardó i Sant Andreu. L'edifici, d'arquitectura moderna amb façana de vidre, articula la cantonada entre el Passeig de Maragall i el carrer de les Acàcies.\nL'edifici, amb ascensor, es divideix en 19 apartaments entre planta baixa, 5 plantes tipus, àtic i sobreàtic.\nPlanta 1era porta 3era: Pis a la primera planta de 72,60m2 construïts, pati de 15,30m2, saló-menjador-cuina, 2 habitacions, 1 bany i traster privat.\nTots els apartaments tenen assignat un traster privat en planta soterrani i hi ha una terrassa comunitària de 40m2.\nConsta de tots els avenços tecnològics i de seguretat (zones comunes independitzades), materials de primera qualitat.\nConfort, funcionalitat, llum i sol són les principals característiques d'aquest edifici.\nEls grans finestrals permeten la circulació d'abundant llum per totes les estances, així com una agradable ventilació natural.\nSituada en un edifici singular.\nUbicació excepcional, prop de metro de Maragall, escoles, institut, botigues i restaurants.\nPis de 3 habitacions a Camp de l'Arpa\nCòrsega, Sant Martí.Barcelona79m23 habitacions\nPis reformat amb pati privat en Ruiz de Padró, el Camp de l'Arpa del Clot\nRuiz de Padrón, Sant Martí.Barcelona85m21 habitació


Centre d'Esports Esparreguera: de gener 2015\nRETIRAT L’ALEVÍ “A”\nFinalment s’ha fet. Era imprescindible per a la bona salut psico-esportiva dels nois d’aquest equip evitar que continués passant el que els venia passant.\nUna cosa és aprendre a lluitar front l’adversitat i una altra és traumatitzar-los per humiliació sostinguda.\nAixí que s’ha fet el que tocava: Retirar l’equip de la competició (aprofitant que no perjudiquem a ningú, cap tercer implicat, més enllà de la molèstia de provocar dates lliures en el grup) i reestructurar els jugadors entre les altres tres plantilles.\nDecisió dolorosa, tant dolorosa com encertada. Cap ni una de les anteriors 6 retirades d'equips del Centre que s'han produït aquesta temporada tenia tant de fonament.\nAra cal plantejar-ne exactament el mateix, pels mateixos motius i en les mateixes circumstàncies, amb el Benjamí “A”. Cal preservar els nois.\nTambé s’hauria de fer quelcom d’urgent amb l’Infantil, però no són les mateixes circumstàncies, encara que tocarà aguantar i fer teràpia de grup, molta, marcar petits objectius a mig termini i intentar generar il·lusió interna per intentar crear un grup que resisteixi fins a final de temporada. Queden pocs i el mes de febrer és molt dur.\nFinalment reiterar l’oferiment de col·laboració, que no només escriure en sabem. Hi ha un grup de gent (amb molta experiència i molts coneixements) disposats a fer un cop de mà en quant el club ho demani.\nI ha de ser ja! La situació no permet demorar-ne un mes. O s’apliquen tractaments de xoc al febrer o el més de març pot ser el més dels comiats.\nDit queda (una vegada més).\nSalut i Força Centre -ara més que mai-\nPublicat per Alfons Puche Amigues a 13:30:00 Cap comentari:\nLES VERITATS SUREN\nHi ha més coses que suren, però la veritat es una de les coses que té més tendència a sortir, tossuda, impertinent.\nAixò és el que ha passat avui al programa “Obrim la finestra” de Ràdio Esparreguera quan el conductor del programa ha entrevistat a Jose Real.\nEn Jose ha respost com és ell, transparent, clar.\nÉs una entrevista de quasi 20 minuts en la que explica molt. I encara queda, perquè la veritat té tendència a surar...\nTot se sabia, ja vaig dir en una entrada anterior que ningú que hagués estat membre del consell directiu d’en Roman Coll pot al·legar ignorància.\nPerò ja sabeu, res millor que l’original. Per això us deixo l’enllaç amb la entrevista.\nLa veritat té tendència a surar.\n20 minuts de respostes.\nSalut i suro.\nCARTA DEL PRESIDENT ACCIDENTAL (Més informació)\nLa pàgina oficial del club torna a estar activa.\nUna de les novetats és la carta que el president accidental adreça als socis.\nUs deixo un enllaç amb la carta. No té desperdici.\nPublicat per Alfons Puche Amigues a 14:34:00 Cap comentari:\nCE. ESPARREGUERA. PART DE LA VERITAT.\nDurant els dos darrers anys he estat alertant que les coses s’estaven fent malament al club, a nivell social, esportiu i econòmic.\nTant em vaig significar en la denúncia de la situació creada pel desaparegut president Román Coll -especialment en la més que evident descapitalització del club-, que vaig ser objecte d’intents de descrèdit, de denúncies i de suspensió de la meva condició de soci.\nDe tot us vaig anar informant puntualment.\nPerò ja sabeu, “difama, que alguna cosa queda”.\nAixí que, malgrat tot, sempre podria haver alguna persona que pensés que jo exagerava o que actuava per mania personal contra el president.\nLa única forma d’objectivar la veracitat de les meves apreciacions és que la informació estigués suportada per terceres persones.\nI terceres persones es van afegir, quartes i cinquenes. Que també van ser víctimes de venjança i, en algun cas -com jo- de denúncia.\nPerò eren discrets, quasi anònims degut al règim de terror instaurat. Quasi tothom callava. Menys un parell o tres (i així ens va anar) que vam resistir fins veure com la veritat -en forma de cru desastre- ha aflorat.\nFins que dijous passat va haver un afegitó important a Ràdio Esparreguera (programa L’Informatiu) quan van entrevistar el president accidental, en Francisco Pastrana (no oblidem que en “Siscu” Pastrana era membre de la junta directiva de Román Coll -i abans de la meva-).\nEn síntesi el president accidental explicà l’acumulació de deutes amb entrenadors, treballadors del club, despeses no explicables, impagaments a Seguretat Social i Agència Tributària. Una llarga corrua d’irregularitats econòmiques que, potser, haurien de tenir càrrega penal.\nPerò com que no hi ha res millor que l’original, us deixo un enllaç amb el podcast de la entrevista a la que em refereixo. No és llarga, uns minutets (7') són suficients per entendre què va fer en Román Coll al club.\nParlo del fins ara president, d’en Roman Coll -a qui anomenen “el liquidador”-, però quedi clar que la resta de membres de la seva “junta directiva” no són aliens a la responsabilitat i que no poden al·legar desconeixement (especialment el seu home de confiança, aquell que sap que “ancha es castilla”, el que va desmuntar tota la estructura esportiva i que ha estat l’ ideòleg del desastre), com tampoc ho és el responsable polític d'esports que sembla ser que, avisat per activa i per pasiva, s'ha limitat a mirar-ho de lluny, sense preocupar-se de a on han anat a parar els diners públics. Això sí, amb seients de colors.\nEscolteu-la, val la pena.\nSalut i punt final.\nPublicat per Alfons Puche Amigues a 10:49:00 2 comentaris:


Bona participació en la Mostra Gastronòmica de Cuina Casolana de Castellfollit de la Roca – elgarrotxi.cat\nUn any més el C.N. Castellfollit va organitzar, aquest dissabte 21 de novembre, la Mostra Gastronòmica de Cuina Casolana que enguany arriba a la novena edició. El gimnàs de la piscina de Castellfollit va ser el lloc on un bon grup de nedadors, pares i mares, i amics amants de la cuina casolana es varen aplegar al voltant de la taula per poder gaudir de la varietat de plats presentats i d’una bona estona en companyia.\nCargols, sèpia amb patates, trinxat, sopa de moniato, cuixes de gall indi amb prunes, “piquillos” de bacallà, …. i una gran varietat de postres: pastissos de xocolata, flams, coques, “cup cakes”, … són alguns dels plats que els cuiners i cuineres no professionals han preparat per a aquesta edició.\nEl C.N. Castellfollit, com entitat organitzadora, considera que la mostra ja és un acte social consolidat, això ho demostra en la bona participació i en la qualitat dels plats i postres presentats.\nMostra de modelisme ferroviari al local dels Amics del Tren Olot-Girona


NOTA DE PREMSA | Meritxell Humbert: “Vull comunicar que renuncio a encapçalar la llista d’ERC per a les properes municipals” - vilanovainformacio.cat - Portal de Comunicació de Vilanova del Camí\nReproduïm íntegrament la nota de premsa enviada per Meritxell Humbert, regidora per ERC – Som Vilanova a l’Ajuntament de Vilanova del Camí:\nAmb aquesta nota vull comunicar que renuncio a encapçalar la llista d’Esquerra Republicana per a les properes eleccions municipals.\nÉs una decisió complexa, que respon a motius polítics, perquè no comparteixo el rumb de decisions que es volen prendre, a nivell local i comarcal, en el futur mandat de Vilanova del Camí.\nVaig decidir presentar-me com a candidata a les eleccions municipals del 2015 amb unes idees i uns objectius que he defensat amb alegria, determinació i molta il·lusió.\nHan estat tres anys molt intensos. Intensos, enriquidors, emotius, entranyables. Una etapa molt important a la meva vida.\nTreballar a l’ajuntament o estar a prop de la gent, des de l’oposició, m’ha aportat un pleret d’aventures, de projectes compartits, d’activitats, d’il·lusions. Ho he fet amb compromís amb la ciutadania, responsabilitat, esforç i dedicació; posant al servei dels veïns de Vilanova, el que conec, el que se fer, la meva persona, perquè crec en el bé comú, per avançar, per a millorar, per a contribuir.\nI si els meus veïns i amics han gaudit de la feina feta, dels projectes, s’han enriquit, o he pogut ser útil, per a mi és la millor satisfacció.\nEspero hagi estat així. Segons els comentaris que de molts d’ells rebo, deixo l’agrupació d’Esquerra Vilanova, amb la satisfacció d’haver participat i aportat en aquest enorme projecte col·lectiu que és l’Ajuntament i el municipi. Dissenyant accions, propostes de millora, projectes, teixint complicitats, fent xarxa, i un munt d’etcèteres, que m’ha aportat moltes satisfaccions.\nAquesta decisió irrevocable, va més enllà d’encapçalar les properes municipals; amb la determinació de renunciar totalment la meva vinculació amb Esquerra Republicana tant a nivell local, com comarcal, he renunciat a la presidència de la federació comarcal que ostentava i a continuar essent la portaveu de l’agrupació local; però el fet d’aparcar el projecte iniciat a Esquerra, no vol dir abandonar la il·lusió de seguir aportant al municipi, ho continuaré fent, perquè és el que més m’estimo, encara que sigui amb una altra fórmula.\nEn aquesta part del viatge, que ha estat ple de coneixences i d’aprendre dels que saben, aprofito aquestes línies, per agrair la col·laboració de tothom que m’ha ajudat en algun o altre moment. També us dono les gràcies per la vostra paciència, amabilitat i proximitat a amics, veïns i sobretot al meu equip, que mai tindré prous paraules per agrair tot el que m’han aportat, i junts, hem aportat al poble de Vilanova; igualment als socis de govern, V365 i PDeCAT, per fer-nos partícips d’una etapa apassionant al Govern de Vilanova, molt enriquidora, gràcies també, per la disponibilitat, professionalitat i “saber-fer” de treballadors i col·laboradors i per a absolutament tots els veïns que m’han acompanyat en aquest camí.\nHa estat tot un honor haver tingut l’oportunitat de treballar per fer una millor Vilanova per a tots.


Instal·lacions | Larrodé Valencià\nLes instal·lacions del col·legi Larrodé són relativament noves ja que disposem d’un edifici de construcció recent.\nEn l’etapa d’infantil cada aula té el seu bany independent i totes tenen accés directe al pati. A més, per al bon funcionament del centre, els alumnes tenen la seua pròpia biblioteca.\nComptem amb aules específiques per a primària i secundària com són l’aula de música, el laboratori, l’aula de plàstica i tecnologia; a més de comptar amb una biblioteca que està equipada amb ordinadors, amb pissarra digital; i de la sala màgica preparada per als més xicotets.\nCal destacar que en aquest curs lectiu s’està construint un pavelló cobert per a la realització d’Educació Física i altres activitats.


Enric I. Canela » 2013 » juliol » 08\nArchive for juliol 8th, 2013\nPosted in Articles Enric I. Canela, Rànquings, Recerca, Transferència de Coneixement, Universitat on juliol 8th, 2013 No Comments »\nEnric I. Canela Avui s’ha fet públic U-ranking 2013, una iniciativa de Fundació BBVA i l’Institut Valencià d’Investigacions Econòmiques (IVIE). La metodologia és diferent a la d’altres rànquings, hi ha “cuina”. Diu un titular: Pompeu Fabra, Barcelona, Autònoma i Politècnica, entre les vuit primeres universitats de l’estat. Cert, però en un dels diversos indicadors, en […]\nPosted in Articles Enric I. Canela, Universitat on juliol 8th, 2013 No Comments »\nEnric I. Canela Avui s’ha fet publica una nota de premsa de la Comissió Europea que diu que el nombre d’estudiants que han participat en el programa Erasmus des de la seva creació al 1987 supera els 3 milions. Aquesta dada s’ha fet pública aprofitant que s’han lliurat les estadístiques relatives al curs 2011-2012 en […]


Halllandsnes Apartments Akureyri Islàndia - Ofertes d'hotels amb els MILLORS DESCOMPTES EN LÍNIA\nHalllandsnes, Altres, Akureyri, Islàndia, 601 - Veure al mapa\nExcepcional 9,6 (217 comentaris)\nExcel·lent 8,9 (140 comentaris)\nBarri Altres Akureyri Centre Akureyri Centre Akureyri Centre Akureyri Centre Akureyri Centre\nMés informació sobre Halllandsnes Apartments\nBen posicionat a Akureyri Centre, Halllandsnes Apartments és un lloc ideal d'inici d'excursions a Akureyri. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHalllandsnes Apartments ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, escriptori, balcó/terrassa, insonorització, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent bany, bany d'aigua termal calenta, camp de golf (a 3 km), pesca, jardí. Gaudeixi d'incomparable serveis i d'una localització de prestigi a Halllandsnes Apartments.\nCal que informeu el Halllandsnes Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Art per ajudar a Austràlia | - Tipografía La Moderna\nArt per ajudar a Austràlia\nL’artista alcoiana Rebeca Jover donarà els beneficis d’aquesta il·lustració per ajudar a Austràlia\nLes fortes imatges dels devastadors incendis d’Austràlia, han fet que ciutadans de tot el món es mobilitzen per tal d’ajudar d’una forma o d’altra.\nUn exemple és la, cada vegada més reconeguda, artista alcoiana Rebeca Jover. Qui mitjançant el seu Instagram està venent una de les seues il·lustracions per tal de recaptar diners i donar-los íntegres a la Australian Red Cross.\nIniciativa la qual ha enlairat amb força gràcies a la seua originalitat i, en part també, als més d’onze mil seguidors que té l’artista a la xarxa social. Aquesta viralitat li ha permès a Rebeca recollir quasi 3000 € en tan sols els primers 5 dies.\nSi vols col·laborar, segueix a Jover a Instagram (@becajover) o entra a la seua web becajover.com i obtindràs la informació necessària.


VÍDEO: Els comuns d’Olot expliquen en un vídeo el treball fet durant aquests dos anys d’oposició – elgarrotxi.cat\n26 de Juliol de 2017 Redacció GARROTXA, MULTIMÈDIA 0\nEl regidor d’Olot en comú Xavier García ha explicat al saló de Plens de l’ajuntament d’Olot l’acció audiovisual impulsada per explicar el treball fet durant aquest dos anys d’oposició.\nAquesta formació ha engegat una línia estratègica de treball on vol comunicar tota l’acció realitzada a l’ajuntament a través del conegut portal de vídeos You Tube. Concretament avui presenten un vídeo dels 8 punts més destacats a on ha pogut incidir durant aquest 2 anys de legislatura. Ara mateix només està penjat un resum d’aquest vídeo i s’anirà penjant progressivament punt per punt i distribuint a través de les xarxes socials.\nAquests 8 punts es resumeixen en recordar el pacte d’esquerres que van impulsar i l’opció de realitzar una oposició positiva; el recolzament al referèndum a favor de prohibir el Correbous; una línia de treball clara a favor de les classes més desafavorides que es reflexa en més de vint mocions presentades (mesures de sostenibilitat, tarificació social, persones afectades per les clàusules sòl d’habitatge, pacte nacional per el referèndum, la mobilitat en els polígons industrials etc.) ; una oposició a la variant d’Olot 2+2 i la necessitat de replantejar un model de mobilitat més sostenible i ecològic; la prioritat d’invertir en una piscina pública coberta que beneficiï al total de la població en compte dels camps de futbol de Morrot; la mirada activa i conscient al barri de Sant Miquel; l’impuls del dret a decidir i la xarxa de municipis dels comuns dels quals en formem part.\nVan aprofitar per apuntar dues línies de treball que volen impulsar els dos propers anys : per una banda la rehabilitació habitatges, especialment del barri vell i per altra banda incidir en mesures d’ocupació fent un gran pacte entre tots els agents actius (empresaris, administracions…) introduint l’economia social, cooperativa i sostenible com a clau de volta a mitjà termini.


LLOMBARDES PER COMPANYS, MAS I QUIM TORRA – El Republicà\nEscrit el octubre 6, 2020 octubre 4, 2020 per El Republicà\nLLOMBARDES PER COMPANYS, MAS I QUIM TORRA\nEls presidents de Catalunya, afusellats, destituïts o inhabilitats pel poder central de la continuïtat històrica, tenen dret a un reconeixement, com també l’exiliat Carles Puigdemont, que no citem al titular perquè no ha estat detingut ni empresonat pel poder feixista espanyol.\nAra es descobreix que fa anys que a l’Ajuntament guarden a les oficines del Memorial Històric la llombarda de Lluís Companys, detingut pels nazis i afusellat per l’exèrcit espanyol, l’octubre de 1940.\nL’Ajuntament d’Ada Colau discretament passa del tema Companys, que ja en té prou amb la seva tomba a Montjuïc deuen pensar alcaldessa i assessors. Glorificar Companys és posar en entredit la continuïtat històrica de que es beneficia l’alcaldessa.\nCompanys i Torra eren decididament republicans. Mas va confraternitzar amb la monarquia seguint la doctrina de l’ambiguitat oficial marcada per CiU, que considerava la forma de l’estat quelcom accidental. Però, a les acaballes de la seva política, va néixer el Mas republicà del 14 N.\nAl Fòrum la Toja que s’ha celebrat aquests passats dies, Felipe González i Mariano Rajoy han coincidit en què cal defensar la monarquia davant els atacs de que és objecte. Evidentment, no s’han parat a pensar en si la monarquia funciona i parla o no de democràcia. L’important per a ells és la monarquia, que és garant de la continuïtat històrica creada per Franco.\nQuan Suso del Toro diu al diari Ara, el proppassat dissabte 3 d’octubre, que estem davant d’una oportunitat històrica perduda de fer una Espanya democràtica, per la mala evolució “de la llei a la llei”, que no ha respectat la dissidència catalana que, diem nosaltres, també va voler evolucionar el 2017 sota l’imperi d’una nova llei prohibida per Espanya, està dient que no és viable el Regne d’Espanya.\nLa posició ambigua de l’Ajuntament governat per socialistes, comuns i els estranys independents de Valls, aquests darrers amb el vot favorable contra tot el que sona a independentisme, demostra la incapacitat i el fracàs de mantenir la unitat d’Espanya, arrenglerant-se amb la monarquia tradicional.\nS’explica que no vulguin homenatges a Companys i busquin l’oportunitat de consolidar els comuns, ara que ha caigut el president Torra. El 6 d’octubre segurament els sona com a data fatal i compromesa. Clarament, Companys no convé.\nAls Comuns i als socialistes interessen les noves eleccions catalanes per mirar de millorar el seu posicionament, mentre que C’s busca la supervivència, ara que ja han tancat la seu del carrer Balmes, i Vox espera l’oportunitat d’entrar a aclaparar més la vida política catalana.\nNo els convé per tant a Comuns i PSC que es parli de Llombardes a Companys, i als polítics catalans caiguts, que recordin de què es capaç una dictadura i el seu enllaç amb la continuïtat històrica, com és la monarquia i els seus valedors juntament amb el PP.\nEscrit a El que està passant Tagged artur mas, carles puigdemont, homenatge, lluis companys, quim torra, repressió\n← CONTINUÏTAT HISTÒRICA\nACLARIR COM FER LA INDEPENDÈNCIA →\nada colau ajuntament autodeterminació avantguarda barcelona carles puigdemont catalunya ciutat constitució cultura democràcia drets humans eleccions erc ernest maragall escolis albats espanya estat europa feixisme història imatges de crítica del poble independència josep guinot judici a la independència la rosa de foc llibertat marcaespaña medi ambient monarquia música occità oriol junqueras pau miserachs pedro sanchez pep mòdol pere bonnin pere costa política PP referèndum repressió república tribunal suprem VOX


Inici > El Cupra Formentor es produirà a la línia 2 de la fàbrica de Seat a Martorell\nPost published:30 juny, 2020\nAmb el Formentor, Cupra espera “arribar a tots els amants del motor”. Imatge: Cupra\nEl Cupra Formentor es produirà a la línia 2 de la fàbrica de Seat a Martorell. Es tracta del primer model desenvolupat íntegrament per Cupra, filial esportiva de Seat. El Cupra Formentor serà un SUV crossover que, segons la marca, “combina tecnologia d’avantguarda amb una mecànica d’altes prestacions”. El Formentor es podrà pre-reservar a partir del mes de juliol, i estarà disponible després de la tardor. Inicialment, comptarà amb un motor de 310 CV. Tanmateix, després de 2021 es podrà obtenir la versió híbrida endollable PHEV, amb una autonomia en mode elèctric de 50 kilòmetres.\nSegons Cupra, el Formentor “és un SUV crossover d’alt rendiment”. Tal com afirma el fabricant, aquest model combina “l’ADN propi de la marca amb tecnologia d’avantguarda, un llampant disseny exterior, un interior detallat i opcions mecàniques avançades d’altes prestacions”. La filial de Seat també assegura que “el Formentor reuneix sofisticació, innovació i una experiència de conducció dinàmica i intuïtiva”.\nWayne Griffiths: “El Cupra Formentor serà el pilar de la marca”\nEl conseller delegat de Cupra, Wayne Griffiths, ha provat el nou model a les instal·lacions de Seat a Martorell. L’ha acompanyat Jordi Gené, campió del World Touring Car Championship i pilot de Cupra. Segons el fabricant, “aquesta prova, que s’ha portat a terme seguint tots els protocols exigits de seguretat sanitària, és un punt d’inflexió cap a l’inici de la producció d’aquest nou model”.\nEn paraules de Wayne Griffiths, “aquest és el primer model exclusivament dissenyat per Cupra”. Griffiths ha afegit que “el Formentor dóna inici al nostre objectiu d’arribar als amants del motor arreu del món”. El directiu de la filial de Seat ha conclòs dient que “després de la inauguració del Cupra Garage i la presentació del Cupra León, el Formentor serà el pilar de la marca en una nova etapa apassionant”.


Mac OS 9 - Viquipèdia, l'enciclopèdia lliure\n9.2.2 / 5 desembre 2001; fa 19 anys (2001-12-05)\n← Mac OS 8\nMac OS 9 es l'última versió del que es coneix com a "Mac OS Clàssic". En un primer moment anava a ser anomenat 8.6, però el 23 d'octubre de 1999 va ser presentat com a Mac OS 9 per a donar coherència al salt des de la versió 8 cap al Mac OS X (10). Les seves principals novetats respecte a altres versions foren la introducció de la cerca avançada i una major compatibilitat.\nApple va actualitzar l'OS 9 amb la correcció de diversos errors i xicotetes millores fins al 2001 que es llançà el Mac OS 9.2.2.\nAquest sistema operatiu encara que no disposa d'algunes utilitats comuns als actuals sistemes operatius és totalment funcional i pot ser utilitzat com a sistema principal d'inici en Macs que no tinguen l'OS X.\n9.0 Octubre del 1999 Versió inicial Sonata\n9.0.2 Enviat amb Macs Correcció d'errors. N/D\n9.0.3 Enviat amb Macs Correcció d'errors. N/D\n9.0.4 Abril del 2000 (descarregar) Suport incorporat per a USB i FireWire. Correcció d'errors. Minuet iMac G3 (slot loading)\n9.1 Gener del 2001 (descarregar) Proporciona l'escriptura de CD amb Finder. Implementació del menú 'Window' de Finder. Estabilitat millorada. Fortissimo iBook 14 polzades\n9.2 Enviat amb Macs Requeriment mínim processador G3. Millora de la velocitat i suport per l'entorn Clàssic. Moonlight\n9.2.1 Agost del 2001 (descarregar) Correcció d'errors menors. Limelight\n9.2.2 Desembre del 2001 (descarregar) Arxivat 2006-04-21 a Wayback Machine. Correcció d'errors relacionats amb l'entorn clàssic. LU1 eMac\nsi si: Ha de ser instal·lat des de CD no no\nsi parcial: Password Security unsupported no no\nsi si: Controlador de disc dur no s'ha d'actualitzar no no\nsi: Algunes màquines específiques si si si\nno si: Algunes màquines específiques si si\nno no si: Algunes màquines específiques si\nno no no si: Algunes màquines específiques\nPowerBook G4 (12 polzades)\nno no no parcial: Solament entorn clàssic\nPowerBook G4 (17 polzades)\nPowerBook G4 (12 polzades DVI)\nPowerBook G4 (12 polzades 1.33 GHz)\nPowerBook G4 (12 polzades 1.5 GHz)\nPowerBook G4 (15 polzades FW 800)\nPowerBook G4 (15 polzades 1.5/1.33GHz)\nPowerBook G4 (17 polzades 1.33 GHz)\nPowerBook G4 (17 polzades 1.5 GHz)\niBook G4 (14 polzades)\niMac G4 (February 2003)\niMac G4 (17 polzades 1 GHz)\nSI està suportat\nNO està suportat\nObtingut de «https://ca.wikipedia.org/w/index.php?title=Mac_OS_9&oldid=26693049»\nLa pàgina va ser modificada per darrera vegada el 20 març 2021 a les 09:31.


L'Alcarràs perd als minuts finals\n» FC Alcarras » Noticies » Noticies 10/11 » L'Alcarràs perd als minuts finals\n1 L'Alcarràs perd als minuts finals el Dl Des 20, 2010 8:33 pm\nImatge diari Segre (arxiu)\nL’Alcarràs s’està acostumant en els últims partits en veure finals d’infart amb gols èpics als últims minuts. Doncs aquest diumenge no va ser una excepció, aquesta vegada però, va ser desfavorable el resultat final pels blaus, ja que al 88 rebien el 1-0 en un rebot, un gol que derrotava al Alcarràs.\nTots i això, els homes de Cortés no van demostrar mai que volien endur-se els tres punts de Tortosa. En començar el partit, el Remolins Bitem van sortir amb més decisió i tant sols les intervencions del porter Ballesteros aturaven l’envestida local.\nPerò només va durar 20 minuts, la resta de partit va tenir poca història, on les ocasions arribaven en comptagotes i amb molt mitgcampisme pels dos equips.\nAl minut 88 arribava la jugada que desequilibraria el marcador, un lliure directe a la frontal de l’àrea va rebotar al turmell de Viladegut i va acabar al fons de la xarxa.\nAmb aquesta derrota l’Alcarràs s’enfonsa a la onsena posició a 7 punts ja del ascens que sembla cada jornada més a lluny donat els mals resultats de l’equip. Una dada molt significativa es que en els últims 10 partits tant sols s’ha aconseguit una victòria


Avenços en gestió clínica: Al final tot passa per la confiança…\nInnerarity explica molt bé que la intervenció de la societat civil és imprescindible per garantir la qualitat democràtica. Ara bé, aquesta intervenció activa ha de fer front a una complexitat creixent amb un nombre ingent d’actors molt diversos. Per això, cada cop més sovint, la realitat costa d’entendre (inintel·ligibilitat) i costa tenir referències fiables de tots els camps (inabastabilitat). La causa més important d’aquesta situació pot ser la manca d’informació, però, en molts casos, el problema és la sobrecàrrega d’informació. La delegació en els experts o la consolidació de mediadors (església, sindicats, partits...) han estat estratègies per minimitzar la complexitat en política. Però ara es veu que els experts i els mediadors clàssics no són suficients per simplificar la complexitat.\nQuan ens interessem per la participació de pacients (i de cuidadors o de la ciutadania en general) podem sucumbir a la inintel·ligibilitat (som incapaços d’explicar bé quin és el problema o podem explicar problemes que no interessen als pacients), a la inabastabilitat (ho volem explicar tot i potser no expliquem l’essencial) i, en el fons, ens pensem que nosaltres (els professionals sanitaris) som els experts i els qui tenim totes les solucions a tots els problemes (una mena d’aristocràcia tècnica).\nLa participació de pacients es pot considerar en quatre grans àmbits:\nPersonal: afecta les decisions individuals i l’abordatge es fa des de les “decisions compartides”. L’Agència de Qualitat i Avaluació Sanitàries (AQuAS) ha desenvolupat un bon marc conceptual amb eines pràctiques sobre les decisions compartides.\nServei: els prestadors de serveis sanitaris han de promoure la participació dels pacients, a través de la identificació de necessitats no cobertes, per millorar la qualitat de l’atenció.\nPolítiques: la participació dels ciutadans és imprescindible en el disseny de polítiques de salut. Podeu consultar el document Marc de la participació ciutadana en salut del Departament de Salut.\nRecerca: en els tres àmbits anteriors hi ha la dimensió de la recerca, en la qual la participació de la ciutadania és cada cop més rellevant i imprescindible.\nL’Hospital Clínic, en el Pla estratègic 2016-2020, s’interessa especialment per desenvolupar la participació de pacients (i de cuidadors) en tot allò que es refereix a la millora dels serveis a través d’un projecte transversal que s’anomena Estructuració de la participació del pacient. Seguint Innerarity, aquestes poden ser algunes idees per promoure la participació de pacients en la millora dels serveis:\nL’adquisició de competències per participar en la millora dels serveis sanitaris no és només un problema de formació d’individus. La participació no es pot fonamentar en la promoció de pacients “participadors experts”. Cal promoure la intel·ligència col·lectiva i la cocreació en el disseny de serveis.\nL’objectiu no pot ser aconseguir l’expertesa de pacients i cuidadors que participen en millores de serveis. Les persones que hi participen han de tenir una visió general i, sobretot, conèixer quina és la lògica de funcionament del sistema sanitari (Innenarity diu que els ciutadans han de conèixer més “la lògica de la política” que no pas conèixer en profunditat tots els temes que es discuteixen).\nCal promoure interaccions per “combatre col·lectivament la incertesa” (Innerarity ho diu referint-se a la democràcia i a la política).\nEn la cerca de solucions a problemes complexos, el paper de l’expert és sempre relatiu. Sempre que hi ha asimetries de coneixement, l’element més important és la confiança. Quim Brugué et al. expliquen molt bé que la confiança ajuda a disminuir la complexitat social si es compleixen certes regles com la diversitat d’actors (pluralitat i inclusió), regles clares de funcionament (respecte, expectatives, mètodes de treball) i es clarifica qui pren la decisió final (autoritat) i de quina manera es farà la rendició de comptes.\nLa major part de les vegades serà molt difícil trobar la “millor” solució i, potser, ens haurem d’aturar quan trobem la solució “més satisfactòria”. En termes de serveis sanitaris, les solucions sempre són provisionals en funció del context, els recursos i els coneixements.\nL’observació, el control i l’exigència de rendició de comptes són elements clau de la participació.\nEn definitiva, la participació de pacients (i cuidadors o ciutadans) en la millora dels serveis sanitaris es basa en la cooperació (cocreació) i les organitzacions sanitàries han de crear un marc que faciliti aquesta acumulació progressiva d’intel·ligència col·lectiva.\nEl cant coral és un bon exemple d’aquesta idea, de la importància de l’acció col·lectiva, i per això el "Va pensiero", de l’òpera Nabucco de Giuseppe Verdi (1813-1901), s’hi adiu perfectament.\nPD. No sempre trobem la bona confitura al pot petit. En ciència, com en moltes altres dimensions de la vida, la bona confitura requereix pensament crític, debat, tolerància, respecte al dissident i crítica positiva. Això ho explica molt bé John Ioannidis en un article recent.


Xarxa UPS - Infants\nTaller de cuina Nereu\nDivendres, 20 abril 2018 14:14\nTaller de cuina saludable del programa Nereu\nAmb el títol “Menges de tot?”, el programa Nereu a Cervera va organitzar un taller de cuina saludable, impartit per Paquita Riera, a les instal·lacions del Sindicat.\nParticipants al taller de cuina impartit al Sindicat.\nAliments que no acostumen a agradar, tot i ser saludables i necessaris en una dieta equilibrada, com la verdura, el peix o la fruita, van ser les matèries primeres dels plats que es van elaborar. Unes receptes seleccionades expressament perquè els assistents veiessin com la forma de cuinar pot variar el sabor que tenen determinats aliments en un plat.\nLa sessió, que es va portar a terme dimarts 17 d’abril, tenia cabuda dins el cicle d’assessorament del curs Nereu Cervera. Un programa d’activitat física i salut dirigit a nens de primària a qui no els apassiona realitzar exercici físic, es mostren reservats quan s’han de relacionar socialment o no duen a terme una alimentació sana i equilibrada.\nTEA TIME - La Xarxa Cervera\nDijous, 16 Febrer 2017 19:12\nAquest proper diumenge toca “màgia” i és que La Xarxa procura que aquest gènere no falti cap any. Així doncs el proper espectacle, sota el nom de Tea Time del Mag Txema, omplirà de ben segur moltes butaques del Teatre de la Passió de somriures, aplaudiments i molta molta màgia. I recordeu que la màgia i els espectacles de La Xarxa són per grans i petits.\nBTT hivernal Cervera 18 de febrer\nDimarts, 14 Febrer 2017 18:57\nUna furgoneta del Consell Esportiu passarà pels municipis a recollir les bicicletes dels participants. És necessari avisar de la utilització del servei.\nCursa infantil sant tornem-hi\nDivendres, 30 Desembre 2016 22:00